138. löggjafarþing 2009–2010.

Þskj. 1061 — 609. mál.

Fyrirspurn

til sjávarútvegs- og landbúnaðarráðherra um fyrirhugaða lokun svæða fyrir dragnótaveiðum.

Frá Ásbirni Óttarssyni.

1.	Hver voru tilefni þess að ráðherra ákvað að grípa til boðaðrar takmörkunar dragnóta
veiða í sjö fjörðum? Hvaða skriflegu gögn liggja fyrir um þau tilefni?

2.	Á hvaða vísindalegu rannsóknum byggir ráðherra það mat sitt að dragnót hafi skaðleg áhrif á veiðisvæði í þeim fjörðum sem áformað er að loka fyrir dragnótaveiðum?

3.	Hvaða erlendu dæmum fylgir ráðherra um lokunina á forsendum verndunar viðkvæmra hafsvæða?

4.	Hver eru nákvæmlega hin meintu neikvæðu áhrif dragnótar á lífríkið?

5.	Er ráðherra kunnugt um dæmi þess að dragnótaveiðar hafi jákvæð áhrif á lífríkið?

6.	Hefur ráðherra kannað hvort þess séu dæmi erlendis að dragnót leysi af hólmi önnur veiðarfæri á grunnslóð vegna þess hversu lítil áhrif hún hefur á lífríkið?

7.	Hver yrðu áhrif fyrirhugaðra aðgerða á atvinnu og lífsafkomu þeirra sem aðgerðirnar beinast gegn?

8.	Hefur ráðherra kannað önnur verndunarúrræði en lokun sem væru ekki eins íþyngjandi fyrir bátaflotann?

Skriflegt svar óskast.